Uudella teknologialla tarkoitetaan tyypillisesti sellaisia uudenlaisia ratkaisuja, joita ei ole Suomessa laajasti käyttöönotettu. Tyypillisesti kyse on ensimmäisestä tai ensimmäisistä kaupallisen kokoluokan demonstraatioista. Uuden teknologian käyttöönottoon liittyy yleensä vastaavaan tavanomaisen teknologian hankkeeseen nähden ylimääräisiä kustannuksia tai riskejä.
Älykkäillä ratkaisuilla tarkoitetaan energiajärjestelmän joustavan ja tehokkaan käytön mahdollistavia ratkaisuja. Esimerkiksi tieto- ja viestintäjärjestelmien hankinta ja asennus osana hanketta tai säädettävän energianvarastointimahdollisuuden liittyminen hankkeeseen voidaan katsoa älykkääksi ratkaisuksi.